Kristian Jensen (V), 1999-03-19:
Som nævnt er der en række ting, vi skal have afklaret under udvalgsarbejdet, deriblandt også hvilken rolle de private fjernbusselskaber skal have inden for et eventuelt nationalt trafikselskab, hvis det skal oprettes.
Med hensyn til kørehviletidsbestemmelser og ønsket om fartskrivere så står det stadig væk i lovforslaget side
19, at det endvidere i den forbindelse - altså i forbindelse med bekendtgørelsen - vil blive overvejet, om det vil være hensigtsmæssigt at stille krav
Jeg går ud fra, at det, der står i lovforslaget, også er det, vi skal diskutere.
Venstre er tilfreds med, at der nu, efter at buslovsudvalget i november 1997 kom med sin rapport, er kommet et udspil fra regeringen.
Vi havde dog håbet, at det havde været et mere konstruktivt udspil, et udspil, der lagde mere op til at kigge på erhvervslivets ønsker med hensyn til denne buslov.
Vi synes, at den linje, der er videreført fra loven om godskørsel, som også den socialdemokratiske ordfører var inde på, er positiv, både hvad angår indfødsret og de andre forhold.
Og vi hilser det også velkommen, at der nu bliver lavet forsøg med fjernbustrafik.
Vi føler dog, at der i forsøget omkring fjernbustrafik er nogle punkter, der skal debatteres.
Vi skal have undersøgt, hvilken indflydelse det får på DSB's ruter, hvordan man lægger de nye fjernbusruter.
Vi skal have undersøgt, om de eksisterende ruter vil blive påvirket af de fjernbusruter, der kommer.
Vi synes måske, at fem fjernbusruter i forsøgsordningen er et tal, som skal diskuteres, som vi skal have kigget på, også ud fra erfaringerne fra den rapport, som Transportrådet er kommet med. Vi føler måske, at den sammenlægning, der er tale om, eller ønsket om et nyt nationalt overbygningstrafikselskab bestående af amternes trafikselskaber er en ordning, som kan virke temmelig omfangsrig, som kan virke temmelig hæmmende.
Og vi vil gerne have at vide, hvad planerne på længere sigt skulle være med at sådant nationalt trafikselskab.
For os er det vigtigt, at der stadig væk er plads til, at de foreninger, der har en bus, de hjem, ældreinstitutioner m.v., der har ønske om kørsel med egen bus, har mulighed for det, men at vi samtidig tager hensyn til sikkerheden.
Vi synes dog ikke, at det skal være op til ministeren i lov eller bekendtgørelse at definere, hvorvidt der skal være kørehviletidsbestemmelser, og om der skal være fartskrivere i disse busser.
Det mener vi er noget, der skal afgøres i de drøftelser, vi skal have fra nu af.
Ligeledes synes vi, at der er en række afgrænsninger
mellem rutekørsel og turistkørsel, der ikke er opfyldt.
I ministerens fremsættelsestale anfører hun, at det er et ønske at få afgrænset denne kørsel.
Vi synes ikke helt, det ønske er kommet præcist på plads i lovforslaget, og det ønsker vi at studere nærmere under udvalgsarbejdet, som nok skal blive aktivt.
Venstre støtter ideen om fjernbusser.
Vi ønsker, at fjernbusser skal komme til at køre så effektivt som muligt som et supplement til DSB og de ruter, som vi nu driver dér.
Derfor er vi åbne over for mange forskellige muligheder.
Jeg vil da slet ikke afvise, at X-busruternes sekretariat kan komme ind.
Det var derfor, jeg sagde, at vi vil gøre en aktiv indsats under udvalgsarbejdet, og det er netop et af de spørgsmål, vi ønsker at få opklaret under udvalgsarbejdet.